Kuthiwa imizimba yethu ibunjwe yaphaswa ngamanzi ngezingxenye eziyisi-7 kwezili-10 noma ngama-70% kanti ezitshalweni kulinganiselwa ema-95%.
Ziningi izindlela zokuvuna nokunqoloba amanzi, sizokhumbuza umlimi ngezimbalwa ezijwayelekile. Izinqolobane zamanzi ziyahluka kuye ngama- ndla omlimi. Indlela ejwayelekile ngeyokufaka ogadasi endlini bese amanzi engena ethangini elimi eceleni kwendlu.
Uma ngizicabangela nje, ngibona kumele kube yicala ukwakha indlu engenawo ugadasi oqoqa amanzi emvula ophahleni lwendlu.
we emifuleni emuva kwezimvula ezinkulu.
Enye indlela yokunqoloba amanzi ngeyokufaka amapayipi aqoqa wonke amanzi emvula lapho angase aqoqeke khona bese engena emapayipini ambelwe, awahambisa aze ayongena enqolobaneni eyakhelwe ngaphansi koMhlaba. Sebenzisa amanzi ngobunono nokuqikelela. Kulula ukuzibona sewunisela izitshalo sonke isikhathi ngoba nje wazi ukuthi unamanzi ayinala.
Kwesinye isikhathi uzobona sengathi umhlabathi womile uma ubheka nje ngaphezulu kanti amanzi noma umswakama kuningi, kubambelele ngaphansi koqweqwe olungaphezulu lomhlabathi.
Lokhu kubambeka komswakama kuvame ukwenzeka emhlabathini osunesigubu esihle, kodwa nalowo ocinene kakhulu uyawubamba, umehluko kuba wukuthi lo ocinene kakhulu kawuniki izimpande ithuba elanele lokuthubeleza kahle emhlabathini, ukuze zigxile phansi zize zifike emanzini azinzile. Konke esikwenzayo emasimini makuncike ezinhlosweni nasezindleleni ezonga amanzi nomswakama.